'- Nom de l'organització: EcoSec - Banys Ecològics Secs Portàtils
- Descripció de l'actuació:

“Ecosec: Banys vius per unes festes més sostenibles” és un
projecte que treballa per a la difusió i ús dels banys ecològics
secs portàtils per a esdeveniments a la ciutat. Els banys secs
són una alternativa sostenible als banys químics convencionals.
La idea del projecte és també repensar les connotacions dels
banys en una festa al carrer per tal que passin a ser un espai
agradable, gestionat i cuidat per les organitzadores i les
usuàries.

Els banys secs són unes cabines individuals de 2m d’alçada, 1,5m
d’amplada i 1,5m de fons, fetes de fusta. Enlloc de tirar la
cadena o un producte químic, s’hi tira un pot de serradures.
Aquestes asseguren unes bones condicions higièniques, eliminen la
pudor i faciliten el compostatge posterior. Les defecacions,
miccions i el paper de vàter juntament amb les serradures van a
parar a un sistema de dipòsit. La barreja acumulada, a través
d’un procés de compostatge en plantes especialitzades, es
transforma en terra fèrtil per adobar. Així doncs tanquem el
cicle fent que un residu es converteixi en un recurs. Això ens
permet també no utilitzar productes químics contaminants, així
com una reducció de la generació d’aigües grises.
Utilitzar aquests banys té molt menys impacte ambiental que els
banys que s’utilitzen normalment. I converteix un hàbit quotidià
en una eina de canvi cap un món més sostenible. Tots anem al
bany, per tant és també un símbol de democratització de la lluita
ambiental.

Les dos línies de treball del projecte són:
- Lloguer de banys per a esdeveniments, festes i fires
Oferim un servei de lloguer de cabines de banys ecològics secs
portàtils per a esdeveniments a l’aire lliure. En aquest servei
s’inclou la instal·lació i transport de les cabines fins a
l’esdeveniment. També es desenvolupa una tasca pedagògica de
suport per als/les usuari/es dels banys (funcionament de la
cabina, explicació del projecte, dubtes, etc ). Inclou la neteja
i manteniment cada 3 hores així com el transport i gestió del
residu a plantes de compostatge, prèviament acordat i autoritzat
per l'Agència Catalana de Residus.

- Activitats de caire divulgatiu i pedagògic sobre els banys
secs:
Amb aquestes activitats descobrirem el món dels anomenats vàters
secs o compostadors i els beneficis que ens pot aportar aquesta
opció en les nostres festes. Difondrem els coneixements
necessaris pel tractament eficient de les nostres dejeccions i
sobretot divulgarem la idea de la importància de ser conscients
de l’impacte ambiental que provoca l’acció quotidiana d’anar al
lavabo.

- Calendari execució:

. Lloguer de cabines de banys ecològics secs portàtils per
esdeveniments
Entitats col·laboradores durant el període: Gener 2021 a desembre
de 2021
- Zero Waste Flea Market a Barcelona
- Mercat de la Terra de Barcelona (Slow Food BCN)
- Flea Market del Raval
- Kontrast - Moviments de circ i mùsica del Konvent.o
- Fira de la Llavor Tradicional de Roda de Ter
- VilArt, Festival rural d'arts en viu i visuals de Castellbell i
el Vilar
- Festa Major del Clot-Camp de l’Arpa
- Festa Major de la Llacuna
- Trobada de Música Ibèrica al Convent de Pontós
- Festa de la Cervesa, Els Agullons a Sant Joan de Mediona
- Figa Fest, festival transfeminista
- Festival Esperanzah! del Prat de Llobregat
- Fira d’Economia Social de Catalunya
- Fira del Vi Novell i l’Embutada de Tarragona
- Dia del Circ de Breda
- Flea Market de Gavà
- Fira de Nadal del Consum Responsable i l'ESS de Barcelona

Activitats Formatives (xerrades i tallers)
- Taller constructiu d’un bany sec individual
- Connecthort (Barcelona)
- Sauló Paradís (Alforja)
- Escola - Tataküa (Amposta)
- Escola - El Saüc (Lleida)
- Impactes i oportunitats dels banys secs (Lleialtat Santsenca)
- Trobada per l’Emergència Climàtica (Can Masdeu)
- Participació al programa «Escarabajo Verde» de TVE 2

- Pàgina web: www.ecosec.cat
- Dades de contacte: ecosec@riseup.net